**Οπτική Ταυτότητα Φεστιβάλ Αθηνών Επιδαύρου 2022**

Το Φεστιβάλ Αθηνών Επιδαύρου είναι μια γιορτή σε καιρούς δύσκολους.

Χρώμα, χαρά και φως. Μια αισιόδοξη οπτική ταυτότητα.

Η σύμπραξη δημιουργών με διαφορετικό αντικείμενο είναι μια διαδικασία διαρκούς συνομιλίας. Στο αποτέλεσμα όμως, φαίνεται σαν να γεννήθηκαν μαζί.

Ο σχεδιαστής και ο εικαστικός.

Τα εικαστικά εμψυχώνονται και, σε σύνθεση με την τυπογραφία, αφηγούνται ιστορίες.

Δημιουργήσαμε μια ταυτότητα δυναμική που κινείται, αλλάζει και μεταμορφώνεται.

Η τυπογραφία ζωντανή, αγκαλιάζει και συνομιλεί με τα εικαστικά. Μια σχεδιαστική παράσταση με αρμονία.

Η ταυτότητα του Φεστιβάλ για το 2022 είναι μια οπτική πρόσκληση στην οποία δεν μπορείς να αντισταθείς.

G Design Studio / Μιχάλης Γεωργίου & Δημήτρης Στεφανίδης

**G Design Studio**

Το G Design Studio είναι ένα πολυβραβευμένο δημιουργικό γραφείο,

με έδρα την Αθήνα.

Κινείται σε ανοιχτό πεδίο δημιουργικών εφαρμογών, από τον σχεδιασμό εταιρικών ταυτοτήτων και συσκευασιών, μέχρι εφαρμογές σε ψηφιακά περιβάλλοντα.

Συνεργαζόμαστε με πολιτιστικούς οργανισμούς, ανώτατα εκπαιδευτικά ιδρύματα, ιδιωτικούς φορείς και υπουργεία, αποτυπώνοντας το όραμα και το αξιακό σύστημα που ορίζει την ουσία των πελατών μας.

Μέσω αυτής της δυναμικής σχέσης, όσοι συμμετέχουν στη δημιουργική διαδικασία αλληλεπιδρούν, εμπλουτίζοντας βιωματικά το τελικό αποτέλεσμα.

Καθαρότητα στη φόρμα, αυθεντικότητα και σχεδιασμός με έντονο συναισθηματικό υπόβαθρο συνιστούν τις τρεις βασικές αρχές της δημιουργικής διαδικασίας και του χαρακτήρα μας.

Mε τον ίδιο ενθουσιασμό αγκαλιάζουμε τα νέα τεχνολογικά μέσα, όσο και τα προϊόντα της ανθρώπινης δεξιοτεχνίας. Με μοναδικό σκοπό την δέσμευσή μας απέναντι στο σχεδιασμό που νοηματοδοτεί εκ νέου το προϊόν, οδηγούμε την αίσθηση σε καινούργια αφηγηματικά τοπία.

To G Design Studio έχει αποσπάσει πλήθος εθνικών και διεθνών διακρίσεων, όπως τα ΕΒΓΕ (ΜΕΓΑ ΕΒΓΕ εταιρεία της χρονιάς το 2013, 2015 & 2021), Type Directors Club NY, ADC\*E, ED Awards, Ermis Awards.